นาทีสุดช็อก เครื่องบินลาดตระเวนฝรั่งเศส ตกไฟลุกท่วม ที่มอลตา ดับ 5 (ชมคลิป)
ชายชาวมอลตาตะลึง เห็นเครื่องบินเล็กตกต่อหน้าต่อตาไฟลุกท่วมแดงฉาน กล้องติดรถยังบันทึกภาพช่วงนาทีระทึก เครื่องบินเล็กสูญเสียกำลัง หัวเครื่องบินดิ่งลง จนกระแทกพื้นสนามบิน ดับสลด 5 ราย ก่อนต่อมาจะทราบว่าเป็นเครื่องบินลาดตระเวณของฝรั่งเศส,เมื่อ 24 ต.ค. 59 เว็บไซต์ เดอะ มิร์เรอร์ เผยแพ่คลิปวิดีโอ นาทีสุดช็อกจากกล้องติดหน้ารถยนต์ของ นายลอเรนต์ แอซโซปาร์ดี ชายชาวมอลตา ที่ต้องมาประสบเหตุการณ์สุดระทึก เห็นเครื่องบินเล็กลำหนึ่งโหม่งโลกต่อหน้าต่อตา จนไฟลุกท่วม เมื่อเช้าวันที่ 24 ต.ค. เป็นเหตุให้ผู้โดยสารและนักบิน เสียชีวิตรวม 5 ศพ หลังจากเครื่องบินลำนี้ได้ทะยานขึ้นจากสนามบินในมอลตา ประเทศเกาะในทะเลเมดิเตอร์เรเนียน เพียงไม่นาน เพื่อจะมุ่งหน้าไปยังเมืองมิสราตา ในลิเบีย,นายแอซโซปาร์ดี ได้โพสต์คลิปวิดีโอเหตุระทึกครั้งนี้ลงในเฟซบุ๊กของเขา พร้อมเขียนข้อความว่า ขณะกำลังขับรถไปทำงานตอนเช้า ต้องมาประสบเหตุการณ์สุดช็อก เห็นเครื่องบินตกในระยะใกล้มาก ก่อนต่อมา คลิปวิดีโอบันทึกภาพเหตุการณ์ นาทีระทึก เครื่องบินเล็กตกในครั้งนี้ ได้ถูกนำไปเผยแพร่ออกอากาศทางสถานีโทรทัศน์ในท้องถิ่นหลายช่อง แสดงให้เห็นภาพช่วงเวลาที่เครื่องบินลำนี้บินอยู่กลางอากาศ ก่อนดูเหมือนเครื่องยนต์จะสูญเสียกำลัง และตกกระแทกพื้นสนามบินเบื้องล่าง อย่างน่าสลด,ต่อมา บีบีซี รายงานว่า เครื่องบินเล็กลำประสบเหตุ เป็นเครื่องบินลาดตระเวณของกระทรวงกลาโหมฝรั่งเศส ขณะที่รมว.กลาโหมฝรั่งเศสยืนยัน ผู้เสียชีวิต 3 ราย เป็นเจ้าหน้าที่กระทรวงกลาโหม ส่วนอีก 2 ราย เป็นพนักงานอัตราจ้าง หลังจากก่อนหน้านี้ มีรายงานเบื้องต้น ระบุว่า เครื่องบินเล็กลำนี้ถูกเช่ามาจากลักเซมเบิร์ก และถูกใช้โดยเจ้าหน้าที่จาก ฟรอนเท็กซ์ ซึ่งเป็นสำนักงานจัดการชายแดนของสหภาพยุโรป (อียู) แต่ทางด้าน ฟรอนเท็กซ์ ปฏิเสธว่าเครื่องบินลำนี้ไม่ได้เป็นเครื่องบินของฟรอนเท็กซ์ .,ชมคลิป ,ที่นี่
ชายชาวมอลตาตะลึง เห็นเครื่องบินเล็กตกต่อหน้าต่อตาไฟลุกท่วมแดงฉาน กล้องติดรถยังบันทึกภาพช่วงนาทีระทึก เครื่องบินเล็กสูญเสียกำลัง หัวเครื่องบินดิ่งลง จนกระแทกพื้นสนามบิน ดับ 5ก่อนต่อมาจะทราบว่าเป็นเครื่องบินลาดตระเวณของฝรั่งเศส
เครื่องบินเล็กตก,เครื่องบินลาดตระเวณฝรั่งเศส ตก,มอลตา,คลิป เครื่องบินตกมอลตา,เครื่องบินลาดตระเวณฝรั่งเศส,เครื่องบินโหม่งโลก